钦定古今图书集成/历象汇编/乾象典/第047卷 > 南门
## 钦定古今图书集成/历象汇编/乾象典/第047卷 > 南门

按《星经》阙。

按《史记天官书》：“亢为疏庙，主疾。其南北两大星曰南
门。”

〈注〉《正义》曰：“南门二星，在库楼南，天之外门。”

按：《汉书天文志》同。

按：《大戴礼夏小正》：“四月初昏南门正。”南门者，星也，岁
再见，壹正。盖《大正》所取法也。

十月初昏，南门见。南门者，星名也。及此再见矣。
按《晋书天文志》：“南门二星，在库楼南，天之外门也，主
守兵。”

按：《隋书》《宋史天文志》俱同。

按《历学会通》：“南门在库楼南，天子外门，主守兵禁。”